Diari Oficial de la Generalitat Valenciana


Sumari del DOGV 9220, del 22-11-2021 (2021/11143)

RESOLUCIÓ de 2 de novembre de 2021, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Petra Cabras Checa a favor de la Generalitat.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9220

Data del DOGV
:   22-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/11841


Data del document
:   02-11-2021

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 2 de novembre de 2021, de la Direcció General del Sector Públic i Patrimoni, per la qual es resol el procediment i s'arxiva l'expedient per a la declaració d'herència intestada de Petra Cabras Checa a favor de la Generalitat. [2021/11254]  
Número d'expedient: ABI 481/2019  
Causant: Petra Cabras Checa. DNI: \*\*\*\*170\*\*  
Lloc i data de la defunció: Alacant, 17 d'abril de 2016.  
Últim domicili: Alacant.  
  
Antecedents de fet  
La Conselleria d'Hisenda i Model Econòmic ha tingut coneixement mitjançant escrit presentat per la Conselleria d'Hisenda i Administracions Públiques de Conca, del qual dona trasllat la Delegació de l'Agència Tributària a Alacant, de la defunció, el 17 d'abril de 2016, de Petra Cabras Checa, amb DNI: \*\*\*\*170\*\*. En el citat escrit es va adjuntar la renúncia del cridat a heretar.  
De les actuacions prèvies dutes a terme per aquesta direcció general resulta que la causant va estar empadronada a Alacant i que malgrat haver atorgat testament l'hereu no accepta l'herència, per la qual cosa amb data 17 de maig de 2021 es va dictar acord d'incoació, signat per la directora general de Sector Públic i Patrimoni.  
El citat acord va ser objecte de publicació en el Diari Oficial de la Generalitat Valenciana, el 8 de juny de 2021, i exposat en el tauler d'edictes de l'Ajuntament d'Alacant del 24 de maig al 25 de juny de 2021.  
Efectuada l'oportuna investigació sobre el cabal relicte de la causant, no s'han localitzat béns de l'herència.  
  
Fonaments de dret  
A l'empara del que s'estableix en el Codi Civil, en l'article 71 de l'Estatut d'Autonomia de la Comunitat Valenciana; en l'article 43.3 de la Llei 14/2003, de 10 d'abril, de patrimoni de la Generalitat Valenciana; en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i segons el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, en la redacció donada per la Llei 15/2015, de 2 de juliol, de jurisdicció voluntària, així com en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic i basant-me en el que disposa l'article 84 de la Llei 39/2015, d'1 d'octubre, del procediment administratiu comú de les administracions públiques, resolc:  
  
  
Primer  
Procedir a l'arxivament de l'expedient administratiu, sobre la base del que es disposa en l'article 6.3 del Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, ja que no s'han localitzat béns de l'herència, i no és necessari informe previ de l'Advocacia General de la Generalitat, d'acord amb informe d'aquesta, de 26 de febrer de 2017, al projecte de decret del Consell pel qual es regula el procediment per a la tramitació d'expedients d'herències intestades a favor de la Generalitat.  
  
Segon  
Publicar aquesta resolució en el Diari Oficial de la Generalitat Valenciana i en la pàgina web de la Conselleria d'Hisenda i Model Econòmic.  
  
Tercer  
Contra la present resolució, que no és definitiva en via administrativa, i de conformitat amb el que s'estableix en la Llei 39/2015, d'1 d'octubre, del procediment administratiu comú de les administracions públiques, i en la Llei 29/1998, de 13 de juliol, reguladora de la jurisdicció contenciosa administrativa, es podrà interposar recurs d'alçada davant la Secretaria Autonòmica de Model Econòmic i Finançament, en el termini d'un mes a comptar des de l'endemà de la recepció d'aquesta notificació.  
Transcorreguts tres mesos des de l'endemà de la interposició del recurs d'alçada sense que aquest haja sigut resolt, podrà entendre's desestimat i es podrà interposar recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana en el termini de sis mesos. El termini serà de dos mesos si la resolució és expressa.  
Tot això sense perjudici que puga interposar-se qualsevol altre recurs o acció que s'estime procedent.  
  
València, 2 de novembre de 2021.- La directora general del Sector Públic i Patrimoni: Isabel Castelló García.